**Rozvoj čitateľskej gramotnosti v 6.ročníku**

|  |  |
| --- | --- |
| 6. ročník | 1 hod. týždenne –33 hod. ročne |
| Učebné osnovy predmetu sú spracované v súlade so ŠVP. Štandardy sú uvedené v príslušnom ŠkVP na adrese <http://www.zskomenskehoca.edu.sk/> v sekcii školský vzdelávací program.  Nový vyučovací predmet **Rozvoj čitateľskej gramotnosti** v rámci extra hodín je zameraný na rozvíjanie čitateľskej gramotnosti, ktorú postupne nadobúdajú žiaci v mladšom školskom veku, ale nie je dostatočne rozvinutá. Získané zručnosti a vedomosti potrebujú aplikovať v rôznych každodenných situáciách v bežnom živote. |
| Učebné zdroje:  Vecná literatúra:  Príbehy stavieb – ŠtepánkaSekaninová, Jakub Cenkl  Príbehy obrazov a sôch – ŠtepánkaSekaninová, Jakub Cenkl  Umelecká literatúra:  Jurov zázračný liek – RoaldDahl  Príbehy tisíc a jednej noci – Eduard Petiška, JindraČapek  Deťom – Milan Rúfus  Úlohy na rozvíjanie čitateľskej gramotnosti žiakov 5. a 6. ročníka základných škôl a gymnázií s osemročným štúdiom  Jaroslava Kuchtová – Keby som mal brata  Odborná literatúra:  Myšlienkové mapy pre deti - Efektívne učenie – Tony Buzan |

|  |
| --- |
| **ROZVOJ ČITATEĽSKEJ GRAMOTNOSTI V 6.ROČNÍKU** |
| **1 hodina týždenne = 33 vyučovacích hodín ročne** |

# CHARAKTERISTIKA PREDMETU

Porozumenie textu, najmä učebného, je dôležitou podmienkou „vstupu“ žiaka do učiva. Učenie sa nie je zmysluplné a nie je efektívne, keď v ňom chýba porozumenie. Čítanie s porozumením však nie je len nástrojom osvojovania si učiva, ale aj základom chápania sveta. Bez porozumenia žije človek v nevedomosti, je nesamostatný, možno ním ľahšie manipulovať. Porozumenie textov (školských i mimoškolských) hrá mimoriadnu úlohu vo vývine dieťaťa. Keďže text prináša nové informácie, núti ho myslieť, uvažovať, formuje jeho hodnoty a ovplyvňuje postoje k svetu.

Porozumenie je prirodzená ľudská činnosť, ktorá je motivovaná tým, že človek koná zmysluplne, že chce poznať význam vecí, situácií, ľudí i seba. Porozumenie textu je interpretácia, je to hľadanie a nachádzanie významu textu, je to vysvetlenie textu pre seba.

**CIELE PREDMETU**

Základnú gramotnosť charakterizuje schopnosť človeka čítať a dekódovať významy prečítaného. Informácie sa ukladajú do pamäti a podľa potreby sa viac alebo menej modifikovane reprodukujú. Výkon sa posudzuje podľa rýchlosti čítania, chybovosti, plynulosti a zisťuje sa jednoduché porozumenie textu. Čitateľskú gramotnosť definuje model funkčnej gramotnosti ako schopnosť spracovať textové informácie. Spracovanie sa realizuje činnosťami:

* + identifikovanie hierarchie informácií v texte, oodlišovanie dôležitých informácií od marginálnych,
  + hľadanie vzťahov medzi hlavnou myšlienkou a podpornými informáciami, okomprimovanie (stláčanie) textu, ovyvodenie záverov z textu,
  + extrahovanie explicitných a implicitných informácií (čítanie medzi riadkami), ohodnotenie využitia, užitočnosti, novosti, spoľahlivosti a pravdivosti informácií a kritická reflexia.

**KĽÚČOVÉ KOMPETENCIE**

Čitateľská gramotnosť sa definuje ako životná kompetencia, schopnosť používať tlačený a písaný text na splnenie širokých potrieb človeka doma, pri voľnočasových aktivitách, v zamestnaní a pod., je to aj nástroj na rozširovanie vedomostí a rozvoj potenciálu osobnosti. V užšom slova zmysle je definovaná ako schopnosť spracovať informácie v texte a takto získané informácie použiť na riešenie praktického problému. V takomto ponímaní ide o nadpredmetovú zručnosť, ktorá sa má primárne rozvíjať na vyučovaní materinského jazyka a primerane aj vo výchovno-vzdelávacom procese v rámci každého predmetu kognitívneho zamerania počas školskej dochádzky.

# OBSAHOVÝ ŠTANDARD PREDMETU

# Súvislé texty

Súvislé texty sú väčšinou utvorené z viet, ktoré sú zoskupené do odsekov, ale i do väčších celkov, napr. častí, kapitol, kníh. Typy textov sú obvyklé spôsoby zoradenia textu podľa obsahu a zámeru autora:

* **Rozprávanie** je typ textu, v ktorom sa informácie vzťahujú na vlastnosti objektov v čase. Tieto texty obvykle odpovedajú na otázku KEDY alebo v akej postupnosti.
* **Výklad** je typ textu, v ktorom sa informácie podávajú ako prvky, prostredníctvom ktorých sa môžu analyzovať. Poskytuje vysvetlenie, v akom vzťahu sú časti a celok a často odpovedajú na otázku ako.
* **Opis** je typ textu, v ktorom sa informácie vzťahujú na vlastnosti objektov v priestore a poskytujú odpoveď na otázku aký.
* **Argumentácia** je typ textu, ktorý prezentuje tvrdenia ako vzťahy medzi pojmami alebo ďalšími tvrdeniami. Tieto texty odpovedajú často na otázku prečo.
* **Inštrukcia** (niekedy aj nariadenie) je typ textu, ktorý poskytuje návod, ako čo vykonať a obsahuje postupy, úlohy, pravidlá a stanovy, ktoré špecifikujú určité správanie.

**5. Výkonový štandard predmetu**

Dokázať získať a nájsť konkrétne požadované informácie zo súvislých textov počnúc od kratších odsekov až po väčšie celky – kapitoly, knihy.

Vedieť zhromaždiť informácie konkretizujúce vlastnosti objektov v časovej postupnosti.

Vysvetliť a analyzovať vzťahy častí a celku súvislého literárneho a vecného textu.

Rozlíšiť informácie v texte vzťahujúce sa na vlastnosti objektov, predmetov a procesov v priestore a čase.

Dokázať prezentovať informácie z argumentačných súvislých textov, pochopiť vzťahy medzi súvisiacimi pojmami, vedieť odpovedať na otázky vyplývajúce z textu.

Rozumieť informáciám zo súvislých textov poskytujúcich rozličné návody, postupy, pravidlá a dokázať ich reprodukovať.

Vedieť rozpoznať relevantné informácie súvislých neliterárnych textov – dokumentov , analyzovať ich a dokázať vytvoriť formalizované texty.

Dokázať pracovať s časťami textového súboru, vedieť charakterizovať podstatné obsahové prvky jednotlivých textových častí, rozlišovať podstatné od menej závažného v texte.

1. **Hodnotenie predmetu**

Pri hodnotení pristupujeme ku každému žiakovi individuálne. Neporovnávame výsledky detí medzi sebou, ale hodnotíme každého podľa jeho možností a schopností. Snaha každého učiteľa je pozitívne hodnotenie. V danom predmete sú žiaci priebežne hodnotení podľa svojich výsledkov a snahy. Žiakov postupne vedieme, aby sa vedeli ohodnotiť sami, ale aj svojho spolužiaka.

Na konci každého klasifikačného obdobia budú žiaci na vysvedčení hodnotení slovne podľa Metodického pokynu č.22/2011 na hodnotenie žiakov základnej školy.

**PRIEREZOVÉ TÉMY**

* **OSR** – Osobnostný a sociálny rozvoj
* **ENV** – Environmentálna výchova
* **MDV** – Mediálna výchova
* **MUV** – Multikultúrna výchova
* **OZŽ** – Ochrana zdravia a života